b'\n_START_ARTICLE_\nAlvarado (Veracruz)\n_START_SECTION_\nTopon\xc3\xadmia\n_START_PARAGRAPH_\nAbans de l\'arribada dels espanyols el poblat era anomenat pels nadius "Atlizintla". El nom vol dir "al costat de l\'aigua abundant", perqu\xc3\xa8 el lloc es trobava al sud-oest de la pen\xc3\xadnsula que es forma entre la desembocadura del riu Papaloapan i el sistema de llacunes sobre el Golf de M\xc3\xa8xic. A l\'arribada dels espanyols va rebre el nom d\'Alvarado, en nom del conqueridor Pedro de Alvarado. Cap a 1600 el poblat era conegut com a "San Crist\xc3\xb3bal de Alvarado", en honor al Sant patr\xc3\xb3 del poble. No es va trobar una data exacta, encara que a partir de comen\xc3\xa7aments del segle XX la ciutat era \xc3\xa0mpliament coneguda nom\xc3\xa9s com a "Alvarado".\n_START_SECTION_\nLocalitzaci\xc3\xb3 i \xc3\xa0rea\n_START_PARAGRAPH_\nLes coordenades geogr\xc3\xa0fiques del Municipi de Alvarado (n\xc3\xbamero 3 en el mapa) s\xc3\xb3n: 18\xc2\xb046\' Latitud Nord, 95\xc2\xb046\xe2\x80\xb2 Longitud Oest a 10m sobre el nivell del mar. Es troba a la denominada "Regi\xc3\xb3 del Papaloapan"; confina amb municipis pertanyents a la "Regi\xc3\xb3 de Sotavento".\n_START_SECTION_\nHidrografia\n_START_PARAGRAPH_\nEl municipi es troba regat pels rius Papaloapan i Blanco, sent tots dos tributaris del complex lagunar d\'Alvarado, constitu\xc3\xaft, de Nord a Sud, per les llacunes Camaronera, Buen Pa\xc3\xads, Alvarado i Tlalixcoyan.\n_START_SECTION_\nDivisi\xc3\xb3 administrativa\n_START_PARAGRAPH_\nEl municipi compta amb una extensi\xc3\xb3 territorial de 840.63 km\xc2\xb2 i est\xc3\xa0 conformat per 265 localitats._NEWLINE_Un port excel\xc2\xb7lent per ser explotat com a port tur\xc3\xadstic i mar\xc3\xadtim a causa de la seva riquesa natural.'